**Curtis Lazar** (s. 2. helmikuuta 1995 Salmon Arm, Brittiläinen Kolumbia, Kanada) on kanadalainen jääkiekkoilija, joka pelaa NHL-seura New Jersey Devilsissa. Ottawa Senators  varasi hänet ensimmäisellä kierroksella 17. pelaajana NHL:n varaustilaisuudessa 2013. Lazar on pelipaikaltaan keskushyökkääjä, mutta hän osaa pelata myös laidassa. Lazar on kahden suunnan sentteri, jonka vahvuuksiin kuuluu työteliäisyys, luonne ja maalintekotaidot. Hän on myös kokoonsa nähden melko vahva. Lazarilla on kuitenkin kehitettävää kokonaisvaltaisessa pelaamisessa, hyökkäyspään pelaamisessa ja hänen tulisi lisätä voimaa toteuttaakseen pelityyliään maksimaalisesti NHL:ssä. Lazar laukoo oikealta.

Ura
---

### Seuraura

Lazar aloitti jääkiekkoilun Vernonissa. Hän pelasi kauden 2009–2010 Pursuit of Excellencen joukkueessa, jonka kapteenina Lazar toimi ja teki OMAHA:n runkosarjassa 51 ottelussa peräti 115 tehopistettä. Hän voitti kauden päätteeksi sarjan mestaruuden ja valittiin Brittiläisen Kolumbian vuoden jääkiekkoilijaksi. Edmonton Oil Kings varasi Lazarin koko WHL:n varaustilaisuuden toisena pelaajana vuonna 2010 edellään vain Alex Forsberg. Kauden 2010–2011 hän vietti pääasiassa Okanagan Hockey Academyssa, jonka paras pistemies Lazar oli ja hänet valittiin joukkueen arvokkaimmaksi pelaajaksi. Lazar edusti kauden aikana myös Brittiläistä Kolumbiaa Kanadan talvikisoissa, joissa hän toimi joukkueen kapteenina. Lazar voitti turnauksen piste- ja maalipörssin tehoilla 12+5=17. Hän voitti kultaa. Loppukaudella Lazar pelasi Oil Kingsissa kuusi runkosarja- ja neljä playoff-ottelua.

Ensimmäinen kokonainen WHL-kausi 2011–2012 toi Lazarille 63 runkosarjaottelussa tehot 20+11=31. Kevään 2012 pudotuspeleissä hän oli tehoilla 8+11=19 Oil Kingsin paras maalintekijä ja jakoi joukkueen sisäisen pistepörssin voiton Michael St. Croix’n kanssa. Lazar voitti kauden päätteeksi WHL:n mestaruuden, Ed Chynoweth Cupin. Kaudella 2012–2013 hän nousi Oil Kingsin varakapteeniksi ja voitti joukkueen sisäisen maalipörssin 38 osumallaan. Tehopisteitä runkosarjassa kertyi kaikkiaan 61. Lazar pelasi kauden aikana myös CHL Top Prospects Gamessa.

Ottawa Senators varasi Lazarin ensimmäisellä kierroksella 17. pelaajana NHL:n varaustilaisuudessa 2013. Hän teki saman vuoden syyskuussa kolmivuotisen tulokassopimuksen joukkueen kanssa. Kaudella 2013–2014 Lazar oli Oil Kingsin paras maalintekijä ja toiseksi paras pistemies Henrik Samuelssonin jälkeen tehoilla 41+35=76. Hän sijoittui koko WHL:n maalipörssissä yhdeksänneksi. Lazar voitti kauden päätteeksi WHL:n ja koko Memorial Cupin mestaruuden. Hänet palkittiin Memorial Cupin urheiluhenkisimpänä pelaajana ja valittiin WHL:n itäisen konferenssin ensimmäiseen tähdistökentälliseen.

Kaudeksi 2014–2015 Lazar otti syksyn 2014 harjoitusleirin päätteeksi paikkansa Ottawa Senatorsin NHL-kokoonpanosta. Hän teki näin ollen NHL-debyyttinsä kauden avauskierroksella 10. lokakuuta 2014 vieraissa Nashville Predatorsia vastaan. Lazar sai ottelussa jääaikaa 15.04 minuuttia. NHL-uransa avausmaalin hän teki 15. joulukuuta 2014 vieraissa Buffalo Sabresia vastaan.

Viimeisenä vaihtopäivänä maaliskuussa 2023 Canucks kauppasi Lazarin New Jersey Devilsiin vaihdossa neljännen kierroksen varausvuoroon vuoden 2024 varaustilaisuudessa.

### Maajoukkueura

Lazar pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Kanadan kapteenina ja johdatti joukkueen maailmanmestaruuteen. Lazar jakoi myös turnauksen maalipörssin voiton kolmen muun pelaajan kanssa ja hänellä oli paras aloitusprosentti (70 %).

Lazar pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Lazar edusti myös Canada Pacificin joukkuetta World U-17 Hockey Challengessa vuonna 2012, jolloin hän toimi joukkueen kapteenina.

Perhe
-----

Lazarin vanhemmat ovat Dave ja Karen Lazar. Curtisilla on kolme sisarusta; Jenna, Ryan ja Cory.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Edmonton Oil Kings | WHL | 6 | 0 | 1 | 1 | 0 | 4 | 0 | 1 | 1 | 0 |
| 2011–2012 | Edmonton Oil Kings | WHL | 63 | 20 | 11 | 31 | 56 | 20 | 8 | 11 | 19 | 4 |
|  | Edmonton Oil Kings | M-Cup | – | – | – | – | – | 4 | 0 | 1 | 1 | 0 |
| 2012–2013 | Edmonton Oil Kings | WHL | 72 | 38 | 23 | 61 | 47 | 22 | 9 | 2 | 11 | 20 |
| 2013–2014 | Edmonton Oil Kings | WHL | 58 | 41 | 35 | 76 | 30 | 21 | 10 | 12 | 22 | 12 | Ykköstähdistö |  |  |  |  |  | JMM | 7 | 3 | 4 | 7 | 0 |
|  | Edmonton Oil Kings | M-Cup | – | – | – | – | – | 5 | 2 | 2 | 4 | 0 |
| 2014–2015 | Ottawa Senators | NHL | 67 | 6 | 9 | 15 | 14 | 6 | 0 | 0 | 0 | 2 |  |  |  |  |  |  | JMM | 7 | 5 | 4 | 9 | 0 |
| 2015–2016 | Ottawa Senators | NHL | 76 | 6 | 14 | 20 | 18 | – | – | – | – | – |
| 2016–2017 | Ottawa Senators | NHL | 33 | 0 | 1 | 1 | 4 | – | – | – | – | – |
|  | Binghamton Senators | AHL | 13 | 3 | 1 | 4 | 8 | – | – | – | – | – |
|  | Calgary Flames | NHL | 4 | 1 | 2 | 3 | 0 | 1 | 0 | 0 | 0 | 0 |
| 2017–2018 | Calgary Flames | NHL | 65 | 2 | 10 | 12 | 23 | – | – | – | – | – |
| 2018–2019 | Stockton Heat | AHL | 57 | 20 | 21 | 41 | 47 | – | – | – | – | – |
|  | Calgary Flames | NHL | 1 | 0 | 0 | 0 | 0 | – | – | – | – | – |
| 2019–2020 | Buffalo Sabres | NHL | 38 | 5 | 5 | 10 | 9 | – | – | – | – | – |
|  | Rochester Americans | AHL | 18 | 6 | 8 | 14 | 6 | – | – | – | – | – |
| 2020–2021 | Buffalo Sabres | NHL | 33 | 5 | 4 | 9 | 0 | – | – | – | – | – |
|  | Boston Bruins | NHL | 17 | 2 | 2 | 4 | 6 | 10 | 0 | 1 | 1 | 0 |
| 2021–2022 | Boston Bruins | NHL | 70 | 8 | 8 | 16 | 16 | 7 | 1 | 0 | 1 | 2 |
| 2022–2023 | Vancouver Canucks | NHL | 45 | 3 | 2 | 5 | 14 | – | – | – | – | – |
|  | New Jersey Devils | NHL | 4 | 0 | 0 | 0 | 7 | 6 | 1 | 0 | 1 | 2 |
| 9 kautta | yhteensä | NHL | 453 | 38 | 57 | 95 | 111 | 30 | 2 | 1 | 3 | 6 |
| 3 kautta | yhteensä | AHL | 88 | 29 | 30 | 59 | 61 | – | – | – | – | – |
| 5 kautta | yhteensä | WHL | 199 | 99 | 70 | 169 | 133 | 67 | 28 | 25 | 53 | 36 |

Lähteet
-------

* Curtis Lazar The Internet Hockey Databasessa (englanniksi)
* Curtis Lazar *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Curtis Lazar *Elite Prospects*. Everysport Media Group AB.  (englanniksi)
2. ↑  Curtis Lazar – The Hockey News (englanniksi)
3. 1 2  Curtis Lazar The Internet Hockey Databasessa (englanniksi)
4. ↑  News Release: Senators sign forward Curtis Lazar to entry-level contract  17.9.2013. OTTAWA:  Ottawa Senators. Viitattu 10.1.2015. (englanniksi)
5. ↑  Senators kiinnitti ykkösvarauksensa  17.9.2013. Jatkoaika.com. Viitattu 10.1.2015.
6. ↑  Boxscore – NHL.com  10.10.2014. National Hockey League. Viitattu 10.1.2015. (englanniksi)
7. ↑  TEAM – Ottawa Senators – NHL.com  15.12.2014. Ottawa Senators. Viitattu 10.1.2015. (englanniksi)
8. ↑  Vernon's Curtis Lazar drafted by Ottawa Senators *Vernon Morning Star*.  30.6.2013. Black Press, Inc..  Arkistoitu 24.2.2017. Viitattu 10.1.2015. (englanniksi)